b'\n_START_ARTICLE_\nVenera iz Doln\xc3\xadh V\xc4\x9bstonic\n_START_SECTION_\nOpis\n_START_PARAGRAPH_\nFigurica je visoka 111 mm  in na  naj\xc5\xa1ir\xc5\xa1em delu 43 mm \xc5\xa1iroka; izdelana je iz gline, \xc5\xbegane pri razmeroma nizki temperaturi._NEWLINE_Kipec sledi splo\xc5\xa1ni morfologiji drugih figuric Vener: ima izjemno velike prsi, trebuh in boke, morda simbol plodnosti, razmeroma majhno glavo in malo podrobnosti o preostalem telesu._NEWLINE_Paleolitsko naselje Doln\xc3\xad V\xc4\x9bstonice na Moravskem, del \xc4\x8ce\xc5\xa1koslova\xc5\xa1ke v \xc4\x8dasu pri\xc4\x8detkov organiziranega izkopavanja, se zdaj nahaja na \xc4\x8ce\xc5\xa1kem. Sistemati\xc4\x8dne arheolo\xc5\xa1ke raziskave so se pri\xc4\x8dele leta 1924, vodil jih je Karel Absolon. Poleg kipca Venere so na\xc5\xa1li figure \xc5\xbeivali - medveda, leva, mamuta, konja, lisice, nosoroga in sove - in ve\xc4\x8d kot 2.000 kroglic iz \xc5\xbegane gline._NEWLINE_Kipec je bil odkrit 13. julija 1925 v plasti pepela, razdeljeni v dva dela. Sedaj je na ogled v muzeju v Brnu, je za\xc5\xa1\xc4\x8diten in le redko dostopen javnosti. Od 11. oktober 2006 do 2. septembra 2007 je bil v sklopu razstave Lovci mamut\xc5\xaf (Lovci na mamute) razstavljen v Narodnem muzeju v Pragi. Predstavljen je bil tudi v moravskem muzeju v Brnu na expu Prehistoric Art in Central Europe. Nato se je junija 2009 vrnil v depo. Znanstveniki periodi\xc4\x8dno preu\xc4\x8dujejo kipec. Tomografsko skeniranje v letu 2004 je na\xc5\xa1lo odtis otroka, po ocenah starega med 7 in 15 let, za\xc5\xbeganega v povr\xc5\xa1ino. Po mnenju Kr\xc3\xa1lika Novotnega in Olive (2002) je malo verjetno, da bi otrok to storil namerno - o\xc4\x8ditno je fugurico prijel \xc5\xa1e pred \xc5\xbeganjem.'